

 REPUBLIKA HRVATSKA

VARAŽDINSKA ŽUPANIJA

 GRAD IVANEC

Upravni odjel za lokalnu samoupravu i imovinu

KLASA: 604-01/22-01/06

URBROJ: 2186/12-02/42-22-6

Ivanec, 26. listopada 2022.

 Na temelju članka 12. Odluke o stipendijama Grada Ivanca (“Službeni vjesnik Varaždinske županije” br. 44/15), Upravni odjel za lokalnu samoupravu i imovinu Grada Ivanca, raspisuje

**N A T J E Č A J**

**za dodjelu stipendija Grada Ivanca**

**za akademsku godinu 2022./2023.**

1. Grad Ivanec u akademskoj godini 2022./2023. dodijelit će za studente I. i narednih godina studija:

1. **46 stipendije na temelju socijalnog statusa i drugih socijalnih prilika obitelji kandidata i uspjeha u školovanju odnosno studiju**

Utvrdit će se jedinstvena lista reda prvenstva dobivena primjenom svih kriterija (socijalni status i druge socijalne prilike obitelji kandidata, uspjeh u školovanju, odnosno studiju i postignuti rezultati na natjecanjima, odnosno znanstveno-stručni i drugi odgovarajući radovi i uspjesi u struci studenata).

U slučaju da dva ili više kandidata prijavljena na natječaj imaju jednak broj bodova po predmetnim kriterijima, prednost ima kandidat s boljim uspjehom u školovanju, odnosno studiju.

Stipendija se dodjeljuje u iznosu od 800,00 kuna/106,18 EUR[[1]](#footnote-1) mjesečno, za 10 mjeseci, odnosno za razdoblje listopad-srpanj tekuće akademske godine.

1. **3 stipendije za deficitarna zanimanja**
* *Magistar/magistra ranog i predškolskog odgoja i obrazovanja* -1 stipendija,
* *magistar/magistra logopedije -1 stipendija,*
* *magistar/magistra matematike**-1 stipendija.*

Ukoliko kvota za navedena deficitarna zanimanja ostane nepopunjena za neko od navedenog zanimanja dodijelit će se i stipendije za sljedeća zanimanja, prema redu prvenstva kako slijedi:

* *magistar/magistra inženjer/inženjerka građevinarstva -1 stipendija,*
* *magistar inženjer elektrotehnike -1 stipendija*

U slučaju ako se dva ili više kandidata prijave na natječaj za isto deficitarno zanimanje, prednost ima kandidat s boljim uspjehom u školovanju odnosno studiju.

Stipendija se dodjeljuje u iznosu od 900,00 kuna/119,45 EUR[[2]](#footnote-2) mjesečno, za 10 mjeseci, odnosno za razdoblje listopad-srpanj akademske godine. Pravo na ostvarenu stipendiju za deficitarna zanimanja studenti zadržavaju do završetka studija, pod uvjetom ostvarenih ECTS bodova za redovan upis svake naredne godine studija.

Stipendije za deficitarna zanimanja dodjeljuju se pod uvjetom da će korisnici stipendije nakon završetka studija, ukoliko postoji potreba, raditi na području Grada Ivanca najmanje onoliko vremena koliko su dobivali stipendiju, a sukladno ugovoru koji će potpisati.

1. Pravo sudjelovanja na natječaju za dodjelu stipendija imaju studenti koji ispunjavaju sljedeće opće uvjete:
* da su državljani Republike Hrvatske,
* da imaju prebivalište na području Grada Ivanca,
* da imaju status redovnog studenta,
* da nisu navršili 27 godina života,
* da su postigli opći uspjeh kako slijedi:

*studenti 1. godine studija* - završili posljednje dvije godine srednjoškolskog obrazovanja s najmanjom srednjom ocjenom 4,00;

*studenti II. i viših godina studija* - položili ispite iz prethodne godine studija s najmanjom srednjom ocjenom 2,5 te ostvarili propisani broj ECTS bodova za redovan upis u narednu godinu studija,

* pravo na dodjelu stipendija na temelju socijalnog statusa i drugih socijalnih prilika obitelji kandidata i uspjeha u školovanju, odnosno studiju, mogu ostvariti studenti ako im prosječni mjesečni ukupni neto prihod po članu kućanstva u prethodna tri mjeseca prije raspisivanja natječaja ne prelazi iznos od 3.000,00 kuna/398,17 EUR[[3]](#footnote-3),
* da nisu korisnici drugih stipendija.

 Kriteriji za dodjelu stipendije utvrđeni su Odlukom o stipendijama Grada Ivanca

 (“Službeni vjesnik Varaždinske županije” br. 44/15).

1. Uz prijavu na natječaj za dodjelu stipendije podnositelj je dužan priložiti sljedeću dokumentaciju:
* obrazac prijave (**u potpunosti potrebno ispuniti**), kao prilog natječaju, nalazi se na www.ivanec.hr,
* obostrana preslika osobne iskaznice,
* preslika žiro - računa podnositelja zahtjeva za isplatu stipendija (IBAN),
* potvrda fakulteta o redovnom upisu u akademsku godinu 2022./2023. (ostvareni ECTS bodovi za redovan upis), u svrhu ostvarivanja prava na stipendiju,
* preslika svjedodžbi posljednja dva završena razreda srednjoškolskog obrazovanja (*za studente I. godine studija*),
* službeni prijepis ocjena položenih ispita prethodne godine studija (*za studente II. i viših godina studija*),
* preslike diploma za sudjelovanje na državnom ili međunarodnom natjecanju te za osvojeno 1., 2. ili 3. mjesto na državnom ili međunarodnom natjecanju u programima koje donosi Ministarstvo znanosti i obrazovanja, u posljednjoj godini srednjoškolskog obrazovanja (*za studente I. godine studija*),
* dokumentacija o postignutim rezultatima u znanstveno-stručnim i drugim odgovarajućim radovima i uspjesima u struci (sudjelovanje na državnom i međunarodnom natjecanju, osvajanje jedne od prve tri nagrade na državnom i međunarodnom natjecanju, nagrada rektora ili dekana, rad objavljen u recenziranoj znanstvenoj ili stručnoj publikaciji, sudjelovanje u znanstveno-istraživačkom, umjetničkom i sličnom projektu ili samostalan znanstveno-istraživački, umjetnički ili sličan projekt - *za studente II. i viših godina studija*)

Preslike svjedodžbi i diploma ne moraju biti ovjerene.

Studenti koji se prijavljuju na natječaj za dodjelu stipendije na temelju socijalnog statusa i drugih socijalnih prilika obitelji kandidata i uspjeha u školovanju, odnosno studiju, obavezno prilažu i sljedeću dokumentaciju:

* potvrda Porezne uprave o visini dohodaka i primitaka za prethodna dostupna tri mjeseca prije raspisivanja Natječaja za svakog zaposlenog/umirovljenog člana kućanstva**,**
* potvrda nadležnog Zavoda za zapošljavanje za nezaposlenog člana kućanstva,
* izjava o broju članova kućanstva (obrazac se kupuje u knjižari)
* za obrtnike - izjavu pod materijalnom i kaznenom odgovornošću o prosječnom iznosu primanja u tri mjeseca koja prethode mjesecu u kojem je raspisan natječaj za dodjelu stipendija ovjerenu kod javnog bilježnika ili PO – SD Obrazac ovjeren od strane nadležne ispostave Porezne uprave
* potvrda o bratu i/ili sestri na redovnom studiju ako nisu navršili 27 godina života
* potvrda liječnika iz koje je vidljivo postojanje invalidnosti

Grad Ivanec zadržava pravo da osim prethodno navedene potrebne dokumentacije od podnositelja prijave zatraži i drugu dokumentaciju (uvjerenje o prebivalištu, domovnica, preslika indeksa), ako ustanovi da je isto potrebno.

1. **Nepotpune i nepravodobno podnesene prijave neće se razmatrati.**
2. Prijave kandidata dostavljaju se na adresu: Grad Ivanec, Upravni odjel za lokalnu samoupravu i imovinu, Trg hrvatskih ivanovaca 9B, 42240 Ivanec.
3. **Rok za podnošenje prijava je 15 dana od dana objave natječaja u Varaždinskim vijestima, odnosno zaključno do 16. studenog 2022. godine.**
4. O dodjeli stipendija odlučuje Komisija za dodjelu stipendija utvrđivanjem jedinstvene liste reda prvenstva za dodjelu stipendija.

Odluka Komisije za dodjelu stipendija objavit će se na oglasnoj ploči Grada Ivanca, Ivanec, Trg hrvatskih ivanovaca 9b, i na službenim internetskim stranicama Grada Ivanca ([www.ivanec.hr](http://www.ivanec.hr)).

Pisani prigovor protiv odluke Komisije za dodjelu stipendije podnosi se u roku od 8 dana od dana objave Odluke Komisije za dodjelu stipendije, gradonačelniku Grada Ivanca, čija je odluka po prigovoru konačna.

Na temelju konačne odluke o dodjeli stipendija gradonačelnik Grada Ivanca i stipendist sklapaju ugovor o korištenju stipendije Grada Ivanca, kojim se pobliže reguliraju prava i obveze korisnika i davatelja stipendije, sukladno odredbama Odluke o stipendijama Grada Ivanca (“Službeni vjesnik Varaždinske županije” br. 44/15).

Ako se korisnik stipendije ne odazove pozivu na sklapanje ugovora o korištenju stipendije Grada Ivanca, ne prihvati Uvjete stipendiranja ili ako ostvari pravo na drugu stipendiju i odluči se za primanje te stipendije, smatrat će se da korisnik student ne prihvaća stipendiju te će se obavijest o ostvarivanju prava na stipendiju poslati prvome sljedećem studentu na rang-listi do ispunjenja kvote.

 9. Sve dodatne informacije o provedbi postupka dodjele stipendija mogu se dobiti na broj

 telefona: 042/ 492 –876.

Upravni odjel za lokalnu samoupravu

i imovinu Grada Ivanca

1. Fiksni tečaj konverzije 7,53450 [↑](#footnote-ref-1)
2. i 3 Fiksni tečaj konverzije 7,53450 [↑](#footnote-ref-2)
3. [↑](#footnote-ref-3)